बालेश्वर जिला

बालेश्वर ज़िला (Baleshwar District) या बालासोर ज़िला (Balasore district) भारत के ओड़िशा राज्य का एक ज़िला है। ज़िले का मुख्यालय बालेश्वर है।

भूगोल 
बालेश्वर ज़िला बंगाल की खाड़ी से तटस्थ है और राज्य के उत्तरतम भाग में स्थित है। इसके उत्तर में पश्चिम बंगाल के पूर्व मेदिनीपुर, पश्चिम मेदिनीपुर और झाड़ग्राम ज़िले हैं। पूर्व में बंगाल की खाड़ी है। दक्षिण में भद्रक ज़िला और पश्चिम में मयूरभंज और केन्दुझर ज़िले हैं। ज़िला ओड़िशा में तटीय मैदान में है लेकिन दक्षिणपश्चिम में कुछ छोटी पहाड़ियाँ हैं। सुवर्णरेखा नदी ज़िले की मुख्य जलधारा है और यह ज़िले के ही चौमुखा गाँव के समीप बंगाल की खाड़ी में विलय हो जाती है।

इन्हें भी देखें 
 बालेश्वर
 ओड़िशा
 ओड़िशा के जिले

सन्दर्भ 

ओड़िशा के जिले